**Îndrăgostire**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zile vin, zile se duc

Şi dorm singurel în pat

Precum doarme cucu-n nuc,

Într-un cuib închiriat.

Mân-alunecă pe-o parte

Pipăind în vis ceva,

Dar nu dă decât de-o carte

Cu coperţi de mucava.

Într-o linişte adâncă

Încercând un mormăit

Simt nimicul ca o stâncă

Peste golul hăcuit.

Mă întorc pe altă parte

Şi respir neregulat,

Gândul, rece, se împarte,

Şi rămâne rest, păcat!

Doar căldura de afară,

Ce mă pişcă prin cămaşă,

Pentru mine-i o comoară,

Pentru alţii o trufaşă!

Totu-n juru-mi e tăcut,

Nu mi-e rău, şi nici mi-e bine,

Am un aer de recrut

Rătăcit prin văi virgine.

Răsucind idei savante,

El, nimicul, iar răsare

Cu tendinţe conservante

Şi prudenţe novatoare.

Auzi…, sun-o acioaie!

Oare ce s-o fi-ntâmplat?

S-a îndrăgostit vreo oaie

De un lup mai educat.